વસ્તુપાળ અને તેજપાળ બંને ભાઈઓની જેમ તમારે તમારું નામ પણ અમર કરવા કંઈક કરવું જોઈએ. શોભને બંને બહેનો સામે પ્રસ્તાવ મૂકવો બંનેએ કહ્યું, શું કરીએ? આ મંદિરમાં તમારા નામના બે ગોખલા બનાવડાવો શોભને સૂચન કર્યું. બંને બહેનો માની ગઈ. શોભન ચાલાક હતો. એ નાની બહેનનો ગોખલો બનાવતો ત્યાર બાદ મોટી બહેનનો ગોખલો એનીથી સહેજ ચઢિયાતો બનાવતો. આ જોઈ નાની બહેન પોતેનો ગોખલો તોડાવી મોટી બહેન કરતાં ચઢિયાતો ગોખલો બનાવડવાતી આમ ચડસા ચડસીમાં સમય પસાર થવા લાગ્યો અને બંને બહેનો મંદિરના કામમાં દખલ કરવાનું ભૂલી ગઈ. મંદિર પૂરું થવા આવ્યું ત્યારે બંને બેનો વચ્ચે સમાધાન કરાવી એક સરખા ગોખલા બનાવવાનું સૂચન કર્યું. એ સ્વીકારાયું. આમ છતાં શોભને દેરાણી-જેઠાણીના ગોખલાઓ વચ્ચે થોડો ફરક રાખ્યો જ દેરાણીની પ્રતિમા ટોચ ઉપર બનાવી છે અને તેની ગરદન સહેજ ઝૂકેલી રાખી છે. જ્યારે જેઠાણી ગરદન ટટ્ટાર રાખીને બેઠી છે. આબુના આ મંદિરો ગુજરાતની કલાદૃષ્ટિ અને કલા સમૃદ્ધિનો ભવ્ય ખ્યાલ આપે છે. પાષાણોને પહાડો ઉપર ઘસડીને જૈન કારીગરીને કારીગરોએ પાષાણના કાવ્યો સર્જાવ્યાં છે. આ મંદિરોમાં આરસને સજીવ થયેલો જોઈ શકાય છે.•